|  |  |
| --- | --- |
| **R****epublika e Kosovës**  **Republika Kosova-Republic of Kosovo**  ***Qeveria –Vlada-Government***  *Zyra e Kryeministrit/Ured Premijera/Office of Prime Minister* |  |
| Zyra për Çështje te Komuniteteve/Kancelarija za pitanja zajednica/Office for Community Affairs |  |

**KONKURS**

**Program prakse u Kancelariji za pitanja zajednica**

Kancelarija premijera / Kancelarija za pitanja zajednica (KP/KPZ) raspisuje konkurs za **„Program stažiranja u Kancelariji za pitanja zajednica“** za studente završnih godina osnovnih i master studija i za diplomce osnovnih i master studija iz redova nevećinskih zajednica (u skladu sa važećim zakonima Kosova).

Stručno usavršavanje predstavlja ozbiljnu investiciju i iz tog razloga je ova oblast definisana kao jasan cilj koji se odnosi na relevantni strateški prioritet KPZ-a. Ovim programom će biti omogućeno da pripadnici nevećinskih zajednica steknu profesionalno radno iskustvo kako bi im u budućnosti bilo lakše pronaći stabilan posao. Takođe, KPZ želi da promoviše povećanje učešća nevećinskih zajednica u javnim institucijama.

**Po završetku programa prakse, pripravnici koji će uspešno završiti program dobiće sertifikat.**

**Proces**

Nakon završetka konkursa, KPZ će, u skladu sa zakonom i procedurom, formirati komisiju za izbor kandidata. Biće odabrano 5 kandidata koji će obavljati praksu u Kancelariji za pitanja zajednica u trajanju od 3 meseca (oktobar, novembar i decembar).

**Na intervju će biti pozvani samo kandidati koji ispunjavaju uslove konkursa.**

**Aplikacije kandidata koji su učestvovali u programu profesionalne prakse neće se uzeti u obzir.**

**Opšti kriterijumi za apliciranje:**

* Da budu građani Kosova;
* Da su studenti završne godine osnovnih ili master studija, diplomci osnovnih i master studija;
* Da ne budu stariji od 30 godina;
* Da budu iz redova nevećinske zajednice
* Da poznaju jedan službeni jezik Kosova.

1. **Propratna dokumentacija za apliciranje;**
2. **Obrazac za apliciranje mora da bude popunjen na jednom od službenih jezika Kosova (srpski/albanski), u sažetom obliku sa tačnim podacima (samo KPZ obrazac će se uzeti u obzir);**
3. **Kopija važeće lične karte/pasoša Kosova;**
4. **Dokaz da ste student ili kopiju vaše diplome;**
5. **Dokaz o pohađanju kurseva i obuka (ako ih ima);**
6. **Preporuka osobe koja vas poznaje i sa kojom niste u srodstvu.**

* Ovaj konkurs će uključiti **5 pripravnika** a mesečna naknada za njih iznosiće **150 evra bruto po osobi**. Od ovog iznosa izdvaja se uplata za **penzioni fond i porez.** **Program prakse će trajati tri (3) meseca.**

U roku od 30 dana od dana zatvaranja konkursa, KPZ će razmatrati dostavljene aplikacije i obavestiti kandidate koji uđu u uži izbor, kao i pozvati ih na intervju.

Obrazac za apliciranje možete naći na https://kryeministri.rks-gov.net/

Rok za apliciranje počinje od dana objavljivanja**, od 26.07.2022** **do 12.08.2022 do 16:00h**

Zainteresovani kandidati treba da dostave svoja dokumenta (upakovana u kovertu) **u ul. Majke Tereze, zgrada Vlade, šesti sprat, kancelarija br. 606.**

**\* Napomena: kopije traženih dokumenata neće biti vraćene.**

**Nepotpune aplikacije neće biti prihvaćene.**